***Menn som hater kvinner*** (originaltittel: *Män som hatar kvinnor*) er en svensk kriminalfilm fra 2009 regissert av Niels Arden Oplev med Michael Nyqvist, Noomi Rapace og Lena Endre i hovedrollene.

Filmen er basert på Stieg Larssons roman med samme navn, og handler om journalisten Mikael Blomkvist som får i oppdrag å skrive en kronikk om familien Vanger. Men egentlig ønsker Vanger at Blomkvist skal se nærmere på sin niese Harriets merkelige forsvinning sommeren 1966. Blomkvist får hjelp av den unge, og sosialt misstilpassede, hackeren Lisbeth Salander. I sin graving i familien Vangers fortid, snubler de over en mørkere og blodigere historie enn de kunne forestille seg.. Filmen hadde offisiell premiere i Sverige 27. februar 2009 og ble lansert i Norge 13. mars samme år.

Handling
--------

I desember 2002 taper journalisten Mikael Blomkvist, utgiver for det uavhengige magasinet Millennium, en rettssak som involverer ubeviste påstander om at han publiserte om milliardær og finansmannen Hans-Erik Wennerström. Blomkvist blir derfor dømt til tre måneders fengsel. Lisbeth Salander, en etterforsker og hacker, blir ansatt av Henrik Vanger - patriarken til den velstående Vanger-familien - for å gjennomføre en bakgrunnssjekk av Mikael Blomkvist. Vanger ansetter deretter Blomkvist for å etterforske forsvinningen til niesen hans, Harriet, som forsvant i 1966.

Henrik Vanger tror at Harriet ble myrdet av et hans familie-medlemmer. Henrik forklarer at brødrene hans – Richard, Gottfried og Harald – var tilhengere av det tyske nazi-partiet og deres ideologi. Ettersom Richard døde allerede i 1940, er han ikke mistenkt i Harriets forsvinning. Faren hennes, Gottfried, var en kvinnebedårer og kone-banker. Han skal ha druknet ved et uhell, ved en innsjø ett år før Harriets forsvinning, så han er heller ikke mistenkt i hennes forsvinning. Etter hans død, siden Harriets mor virket ute av stand til å ta seg av de to barna hennes (Harriet og hennes eldre bror Martin) tok Henrik ansvaret for å oppdra de to.

Både Harald Vanger, Harriets mor, og flere andre familie-medlemmene som var til stede den dagen Harriet forsvant er mistenkte i forsvinningen hennes. Henrik viser også Blomkvist et rom hvis vegger er dekket med pressede blomster. De første blomstene var gaver fra Harriet, og siden hun forsvant har det kommet en blomst hvert år fra forskjellige steder rundt om i verden. Henrik tror at Harriets morder sender disse blomstene for å håne ham. Lisbeth Salander, som ble dømt som mentalt ustabil som barn, får utnevnt en ny verge, Nils Bjurman (spilt av Peter Andersson) etter at hennes tidligere verge utviklet hjerneslag. Bjurman gjør det klart for Lisbeth at med mindre hun gjør som han krever, vil han gjøre livet hennes utrolig vanskelig. Han truer henne også med at han kan få henne fengslet ved et mentalsykehus. Bjurman overtar også kontrollen over Lisbeths bankkonto, og nekter å la henne få tilgang til hennes egne penger. Lisbeth lyver til Bjurman om det egentlige arbeidet hennes, ved å late som om hun bare er en vanlig kontor-assistent.

I mellomtiden flytter Blomkvist til en hytte som ligger på Vanger-eiendommen. Han møter også resten av Vanger-familien, inkludert Harriets bror Martin, som nå er direktør for Vanger-konsernet, og hennes kusine Cecilia. Martin er hyggelig og inviterer Blomkvist på middag. Både han og Cecilia tror at Harriet rett og slett stakk av, siden hun skal ha vært ulykkelig hjemme. Blomkvist slår seg etter hvert sammen med Salander, for å undersøke Harriet-saken videre. Under etterforskningen blir Blomkvist og Salander kjærester. De oppdager etter hvert informasjon som kan peke på at Martin og hans avdøde far, Gottfried, har vært med-ansvarlige for en rekke drap på kvinner over flere tiår. Men senere blir Blomkvist tatt med til Martins kjeller. Martin forklarer at Gottfried begynte å lære ham opp til å voldta, torturere og drepe allerede som tenåring. Martin skryter av å ha voldtatt og myrdet en rekke kvinner i flere tiår, etter farens død. Imidlertid nekter han for å ha drept Harriet. Før han rekker å drepe Blomkvist, dukker Salander opp og angriper ham med en golf-kølle.

Medvirkende
-----------

* Michael Nyqvist – *Mikael Blomkvist*
* Noomi Rapace – *Lisbeth Salander*
* Lena Endre – *Erika Berger*
* Sven-Bertil Taube – *Henrik Vanger*
* Marika Lagercrantz – *Cecilia Vanger*
* Peter Haber – *Martin Vanger*
* Peter Andersson – *Nils Bjurman*
* Ingvar Hirdwall – *Dirch Frode*
* David Dencik – *Janne Dahlman*
* Björn Granath – *Gustaf Morell*
* Annika Hallin – *Annika Giannini*
* Sofia Ledarp – *Malin Eriksson*
* Thomas Köhler – *"Plague"*
* Michalis Koutsogiannakis – *Dragan Armanski*
* Per Oscarsson – *Holger Palmgren*
* Ewa Fröling – *Harriet Vanger*
* Stefan Sauk – *Hans Erik Wennerström*
* Fredrik Ohlsson – *Brännlund*
* Gösta Bredefeldt – *Harald Vanger*
* Gunnel Lindblom – *Isabella Vanger*
* Willie Andréason – *Birger Vanger*
* Jacob Ericksson – *Christer Malm*
* Christian Fiedler – *Otto Falk*
* Margareta Stone – *Birgit Falk*
* Reuben Sallmander – *Enrico*
* Julia Sporre – *ung Harriett*
* Linn Björlund – *ung Anita*
* Jesper Larsson – *ung Mikael Blomkvist*
* Georgi Staykov
* Yasmine Garbi
* Jan Mybrand
* Lennart R. Svensson
* Emil Almén
* Pale Olofsson
* Mikael Rahm
* Alexandra Eisenstein

Eksterne lenker
---------------

* Offisielt nettsted Rediger på Wikidata
* (en) *Menn som hater kvinner* på Internet Movie Database Rediger på Wikidata

* (no) *Menn som hater kvinner* hos Filmfront Rediger på Wikidata

* (sv) *Menn som hater kvinner* i Svensk Filmdatabas Rediger på Wikidata

* (da) *Menn som hater kvinner* i Danmark Nationale Filminstitut Rediger på Wikidata

* (en) *Menn som hater kvinner* på AllMovie Rediger på Wikidata

* (fr) *Menn som hater kvinner* på Allociné Rediger på Wikidata

* (nl) *Menn som hater kvinner* på MovieMeter Rediger på Wikidata

* (de) *Menn som hater kvinner* på filmportal.de Rediger på Wikidata

* (en) *Menn som hater kvinner* på Turner Classic Movies Rediger på Wikidata

* (en) *Menn som hater kvinner* på Rotten Tomatoes Rediger på Wikidata
* (no) *Menn som hater kvinner* hos Filmweb (arkivert)

| * v
* d
* r
Stieg Larsson |
| --- |
| Millennium-trilogien | *Menn som hater kvinner* (2005) **·** *Jenta som lekte med ilden* (2006) **·** *Luftslottet som sprengtes* (2007) |
| Filmene | *Menn som hater kvinner* (2009) **·** *Jenta som lekte med ilden* (2009) **·** *Luftslottet som sprengtes* (2009) **·** *The Girl with the Dragon Tattoo* (2011) |
| Relaterte artikler | Eva Gabrielsson **·** Lisbeth Salander **·** David Lagercrantz |

|  |  |
| --- | --- |
| Oppslagsverk/autoritetsdata | LCCN
 |